Sýkorka chochlatá

Sýkorka chochlatá (Lophophanes cristatus, staršie Parus cristatus) je druh z čeľade sýkorkovité. Obýva ihličnaté a zmiešané lesy Európy, na Pyrenejskom polostrove hniezdi v listnatých lesoch. Šíri sa na východ od Uralu.  Podľa Medzinárodnej únie na ochranu prírody a prírodných zdrojov sýkorka chochlatá patrí medzi najmenej ohrozené druhy, trend celkovej populácie je klesajúci, stavy v Európe v rokoch 19802013 mierne poklesli. Podľa výsledkov paneurópskeho sčítania bežných druhov vtákov mal trend sýkorky chochlatej v Európe za roky 1980  2017 mierny pokles.

 Opis 
Sýkorka chochlatá má dĺžku tela 11 -  a váži 10 - 12,5 g .  Na hlave má ostrý chocholík, čierne a biele pásy, chrbát je sivastohnedý, spodná časť tela sivastobiela, na bokoch do žlta.

 Hlas 

Hlas sýkorky chochlatej znie ako "gürrrl" alebo "prülülüll" a spev veľmi podobne, "zi-zi gürrrl" alebo "ci i i - prülülüll - ci i i prülülüll".

 Výskyt a stav na Slovensku 
Sýkorka chochlatá je počtom a rozšírením najvzácnejšia sýkorka. V zime a v mimohniezdnom období je prelietavá, priblíži sa k obciam a na miesta kde zvyčajne nehniezdi.  

Odhadovaný počet hniezdiacich párov je 25 000 - 50 000, zimujúcich jedincov 80 000 - 150 000. Veľkosť populácie i územie na ktorom sa vyskytuje sú stabilné, maximálna zmena do 20%. Ekosozologický status v rokoch 1995, 1998 a 2001 žiadny. V roku 2014 LC - menej dotknutý. Európsky ochranársky status SPEC4 - druhy, ktorých globálne populácie sú koncentrované v Európe a majú tam vhodný ochranársky status. Stupeň ohrozenia S - vyhovujúci ochranársky status.

Trend početnosti sýkorky chochlatej na Slovensku bol podľa sčítania bežných druhov vtákov v rokoch 2005  2009 mierne klesajúci.

 Biotop 
Žije v ihličnatých lesoch. Okrem borovicových lesov Borskej nížiny na Záhorí hniezdi nad .

 Hniezdenie  
Sýkorka chochlatá hniezdi v bútľavinách a v práchnivých pňoch. Hniezdo je z machu a vnútro je vystlané srsťou. Stavajú ho obaja rodičia. Na 6 - 10 vajíčkach sedí 14 - 15 dní len samička. Mláďatá sú vychovávané 15 - 18 dní. Hniezdia dva krát do roka.

 Potrava 
Sýkorka chochlatá sa živí hmyzom v rôznych štádiách vývoja a pavúkmi. Na jeseň a v zime aj semenami smreka a jedle.

 Ochrana 
Je zákonom chránená, spoločenská hodnota je 500 €  (Vyhláška MŽP č. 170/2021). Druh je zaradený do Bernského dohovoru (Príloha II).

 Galéria 

 Referencie 

 Iné projekty 

 Externé odkazy 



Kategória:Sýkorkovité
Kategória:Vtáky na Slovensku
Kategória:Najmenej ohrozené druhy